ข้อบังคับ ก.ศป. ว่าด้วยการประชุมและการลงมติของ ก.ศป. พ.ศ. 2544
ข้อบังคับ ก
ข้อบังคับ
ก.ศป.
ว่าด้วยการประชุมและการลงมติของ
ก.ศป.
พ.ศ.๒๕๔๔
------------

 อาศัยอำนาจตามความในมาตรา ๔๑ วรรคห้า แห่งพระราชบัญญัติจัดตั้งศาล
ปกครองและวิธีพิจารณาคดีปกครอง พ.ศ.๒๕๔๒ ก.ศป.
ออกข้อบังคับไว้ ดังต่อไปนี้

 ข้อ ๑
ข้อบังคับนี้เรียกว่า "ข้อบังคับ ก.ศป. ว่าด้วยการประชุมและการลงมติ
ของ ก.ศป. พ.ศ.๒๕๔๔"

 ข้อ ๒
ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ข้อ ๓
ในข้อบังคับนี้
 
"ประธาน" หมายความว่า ประธานกรรมการตุลาการศาลปกครอง
  "กรรมการ"
หมายความว่า กรรมการตุลาการศาลปกครอง
 
"เลขานุการ" หมายความว่า เลขานุการ ก.ศป.

 ข้อ ๔
ให้ประธานศาลปกครองสูงสุดรักษาการตามข้อบังคับนี้

 ข้อ ๕
ให้ ก.ศป.มีอำนาจตีความและวินิจฉัยปัญหาเกี่ยวกับการปฏิบัติตามข้อ
บังคับนี้

  หมวด
๑
  บททั่วไป
 
-----------

 ข้อ ๖
ให้ประธานมีอำนาจและหน้าที่ดังต่อไปนี้
 
(๑)
นัดประชุมและกำหนดระเบียบวาระการประชุม ก.ศป.
 
(๒)
ควบคุมและดำเนินการให้การประชุม ก.ศป.เป็นไปโดยเรียบร้อย
 
(๓) รักษาความสงบเรียบร้อยในที่ประชุมและบริเวณที่ประชุม
ก.ศป.
 
(๔)
ดำเนินการอื่นใดเพื่อให้เป็นไปตามข้อบังคับนี้

 ข้อ ๗
ให้เลขานุการมีหน้าที่ดังต่อไปนี้
 
(๑) ดำเนินการนัดประชุม
ก.ศป.ตามคำสั่งของประธาน
 
(๒) จัดเตรียมและเก็บรักษาเอกสารต่างๆ
ที่เกี่ยวกับการประชุมของ 
ก.ศป.
 
(๓)
รับผิดชอบและควบคุมการทำรายงานการประชุม
 
(๔)
แจ้งหรือยืนยันมติของที่ประชุมไปยังผู้ที่เกี่ยวข้อง
 
(๕) ดำเนินการอื่นใดที่
ก.ศป.หรือประธานมอบหมาย

 ข้อ ๘
การนัดประชุมต้องทำเป็นหนังสือและแจ้งให้กรรมการทุกคนทราบ
ล่วงหน้าก่อนวันประชุมไม่น้อยกว่าสามวัน
เว้นแต่กรรมการนั้นจะได้ทราบการบอกนัดในที่ประชุม
แล้ว
กรณีดังกล่าวจะทำหนังสือนัดประชุมเฉพาะกรรมการที่ไม่ได้มาประชุมก็ได้
 
ความในวรรคหนึ่งมิให้นำมาใช้บังคับในกรณีที่มีเรื่องด่วน เรื่องจำเป็น
หรือมีเหตุสมควรประการอื่นซึ่งประธานจะนัดประชุมเป็นอย่างอื่นก็ได้
 
ในกรณีที่มีเหตุอันสมควร ประธานอาจสั่งงดการประชุมตามที่นัดไว้แล้ว
ก็ได้

 ข้อ ๙
ในกรณีที่ประธานไม่อยู่หรือไม่อาจปฏิบัติหน้าที่ได้ ให้รองประธานศาล
ปกครองสูงสุดคนที่หนึ่งหรือคนที่สอง ตามลำดับ
มีอำนาจหน้าที่เช่นเดียวกับประธาน

 ข้อ ๑๐
กรรมการจำนวนไม่น้อยกว่าสี่คนอาจเข้าชื่อกันเพื่อขอให้นัดประชุม 
ก.ศป. ได้ โดยแจ้งให้เลขานุการออกหนังสือนัดประชุม
แต่ถ้าพ้นกำหนดเวลาเริ่มประชุมไปแล้ว
สามสิบนาทีกรรมการยังไม่ครบองค์ประชุม ให้งดการประชุมนั้น

 ข้อ ๑๑
กรรมการจำนวนไม่น้อยกว่าสี่คนอาจเข้าชื่อกันเพื่อขอให้ประธานบรรจุ
เรื่องใดเรื่องหนึ่งเข้าในระเบียบวาระการประชุมได้
 
เมื่อมีการขอให้บรรจุเรื่องใดเข้าในระเบียบวาระการประชุมตามวรรค
หนึ่ง ให้ประธานบรรจุเรื่องนั้นเข้าในระเบียบวาระการประชุม

 ข้อ ๑๒
ให้เลขานุการส่งระเบียบวาระการประชุมและเอกสารที่เกี่ยวข้องไป
พร้อมกับหนังสือนัดประชุม
เว้นแต่กรณีที่มีเหตุจำเป็นอาจส่งเอกสารที่เกี่ยวข้องไปให้ภายหลังก็ได้
แต่ต้องส่งล่วงหน้าก่อนวันประชุมไม่น้อยกว่าหนึ่งวัน
 
ในกรณีที่มีระเบียบวาระการประชุมหรือเอกสารเพิ่มเติม ให้เลขานุการ
รีบดำเนินการส่งระเบียบวาระการประชุมหรือเอกสารดังกล่าวให้แก่กรรมการโดยเร็ว

 ข้อ ๑๓ การจัดระเบียบวาระการประชุมให้จัดลำดับดังนี้
 
(๑)
เรื่องที่ประธานแจ้งให้ที่ประชุมทราบ
 
(๒)
เรื่องรับรองรายงานการประชุม
 
(๓) เรื่องแจ้งเพื่อทราบ
 
(๔) เรื่องค้างพิจารณา
 
(๕) เรื่องเสนอเพื่อพิจารณา
 
(๖) เรื่องอื่นๆ 

 ในกรณีที่ประธานเห็นสมควรจะจัดลำดับระเบียบวาระการประชุมให้
แตกต่างจากที่กำหนดในวรรคหนึ่งก็ได้

  หมวด ๒
  การประชุม
  ------------

 ข้อ ๑๔
ให้กรรมการที่มาประชุมลงลายมือชื่อในบัญชีรายชื่อผู้มาประชุมที่
จัดเตรียมไว้ทุกครั้งที่มาประชุม
 กรรมการผู้ใดไม่อาจมาประชุมตามที่กำหนดได้
ให้แจ้งต่อเลขานุการ
ก่อนเริ่มการประชุม

 ข้อ ๑๕ ในการประชุม ก.ศป. ให้เฉพาะกรรมการ เลขานุการ และผู้ที่ได้รับ
อนุญาตจาก ก.ศป. เข้าร่วมประชุม

 ข้อ ๑๖ การประชุมของ ก.ศป. ต้องมีกรรมการมาประชุมไม่น้อยกว่ากึ่งหนึ่ง
ของจำนวนกรรมการทั้งหมดจึงจะเป็นองค์ประชุม
 
ถ้าประธานไม่มาประชุมหรือไม่อาจปฏิบัติหน้าที่ได้ ให้รองประธานศาล
ปกครองสูงสุดคนที่หนึ่งปฏิบัติหน้าที่แทน
ถ้าประธานและรองประธานปกครองสูงสุดคนที่หนึ่งไม่มา
ประชุมหรือไม่อาจปฏิบัติหน้าที่ได้
ให้รองประธานศาลปกครองสูงสุดคนที่สองปฏิบัติหน้าที่แทน
ถ้าประธานและรองประธานศาลปกครองสูงสุดทั้งสองคนไม่มาประชุมหรือไม่อาจปฏิบัติหน้าที่ได้
ให้ที่ประชุมเลือกกรรมการคนหนึ่งเป็นประธานในที่ประชุม

 ข้อ ๑๗ กรรมการผู้ใดมีส่วนได้เสียในเรื่องที่พิจารณา
ห้ามมิให้กรรมการผู้นั้น
เข้าร่วมประชุมและลงมติในเรื่องนั้น
แต่ถ้าได้เข้าร่วมประชุมอยู่ก่อนแล้ว ให้นับกรรมการผู้นั้นเป็น
องค์ประชุมในการพิจารณาเรื่องนั้นด้วย

 ข้อ ๑๘ เมื่อพ้นกำหนดเวลาเริ่มประชุมไปแล้วสามสิบนาที หากปรากฏว่า
จำนวนกรรมการยังไม่ครบองค์ประชุม
ประธานหรือรองประธานศาลปกครองสูงสุดซึ่งปฏิบัติหน้าที่
แทนประธาน แล้วแต่กรณีอาจสั่งให้เลื่อนการประชุมออกไปก็ได้

 ข้อ ๑๙
ให้ที่ประชุมดำเนินการประชุมตามลำดับระเบียบวาระการประชุมที่จัด
ไว้
 การเปลี่ยนลำดับระเบียบวาระการประชุม
การเลื่อนการประชุม หรือ
การปิดประชุมหรือเลิกประชุม ก่อนพิจารณาระเบียบวาระการประชุมเสร็จ
ให้กระทำได้โดยความ
เห็นชอบของที่ประชุมเท่านั้น 
 ประธานในที่ประชุมมีอำนาจปรึกษาที่ประชุมในปัญหาใดๆ
หรือสั่งให้
พักการประชุมได้ตามที่เห็นสมควร

 
หมวด ๓
 
การลงมติ
 
-----------

 ข้อ ๒๐ ในกรณีที่ที่ประชุมจะลงมติไปในทางที่เป็นผลร้ายแก่ผู้ใด
จะต้องจัดให้
มีการตรวจสอบข้อเท็จจริงเกี่ยวกับเรื่องนั้น
รวมทั้งต้องให้โอกาสผู้นั้นชี้แจงข้อเท็จจริงต่อที่ประชุม
ก่อนที่จะลงมติ
เว้นแต่จะปรากฏพยานหลักฐานเป็นที่ชัดแจ้งอยู่แล้ว

 ข้อ ๒๑ การลงมติของที่ประชุมให้ถือเสียงข้างมาก
  
กรรมการคนหนึ่งให้มีหนึ่งเสียงในการลงคะแนน และห้ามมิให้งดออก
เสียง
ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด
 
การลงมติให้กระทำโดยเปิดเผย เว้นแต่ที่ประชุมจะมีมติให้ใช้วิธีลง
คะแนนลับ 

 ข้อ ๒๒ ประธานในที่ประชุมจะสั่งให้รวมหรือแยกประเด็นในการพิจารณาหรือ
ลงมติก็ได้ เว้นแต่ที่ประชุมจะเห็นเป็นอย่างอื่น

  หมวด ๔
 
การจัดทำรายงานการประชุม
  -------------

 ข้อ ๒๓ ให้เลขานุการจัดทำรายงานการประชุมของ ก.ศป. โดยสรุป ซึ่งอย่าง
น้อยจะต้องมีรายละเอียดดังต่อไปนี้
 (๑) รายชื่อกรรมการที่มาและไม่มาประชุม
 (๒) เรื่องที่ที่ประชุมพิจารณา 
 (๓) ความเห็นของที่ประชุม
ทั้งที่เป็นความเห็นของเสียงข้างมากและ
ความเห็นของเสียงข้างน้อย
 (๔) มติของที่ประชุม และข้อสังเกต (ถ้ามี)

 ข้อ ๒๔ รายงานการประชุมครั้งใดที่ ก.ศป. รับรองแล้ว
ให้ประธานในที่ประชุม
ของการประชุมครั้งนั้นลงลายมือชื่อไว้เป็นหลักฐาน
แต่ถ้ามิได้มีการลงลายมือชื่อด้วยเหตุใดๆ ให้
เลขานุการบันทึกเหตุนั้นไว้
 รายงานการประชุมที่
ก.ศป. ยังมิได้รับรองเพราะเหตุที่วาระของ 
ก.ศป. สิ้นสุดลง ให้เลขานุการบันทึกเหตุนั้นไว้
และเป็นผู้รับรองความถูกต้องของรายงานการ
ประชุมนั้น

 ประกาศ
ณ วันที่ ๒๒ มิถุนายน พ.ศ.๒๕๔๔
  อักขรทร จุฬารัตน
 
ประธานศาลปกครองสูงสุด
  ประธานกรรมการตุลาการศาลปกครอง

[รก.๒๕๔๔/๕๙ก/๓๔/๒๐ กรกฎาคม ๒๕๔๔]


 ภคินี/แก้ไข
 ๘/๕/๒๕๔๕
  A+B